
השליש השלישי 

הצגה מעולה העונה לכל הדרישות להכנת התלמידים לקראת מחויבות אישית, מומלץ מאוד לראות במשך השנה כדי להגביר את המוטיבציה להמשך פעילות. הצגה חובה.

חפצי אוחנה רכזת מחויבות אישית, מנחה מחוז דרום

הצגה נפלאה, מרגשת ומרתקת, המעניקה פרספקטיבה חיובית על נושא המחויבות אישית ואוכלוסיית המבוגרים. הייתן נפלאות.
נתנאל אילוז, ביה"ס המסורתי,  ירושלים

הצגה עשירה במסרים ערכיים, חינוכיים ודידקטיים. השחקניות נהדרות ומייצגות את 3 הדורות בהם נפגשים התלמידים מידי יום. יישר כוח על הדרך, על המסר, על הערכיות ועל ההופעה.
רוית אדריאן, דקל וילנאי א', מעלה אדומים

תודה על הצגה מדהימה ומרגשת שגרמה ללמידים להבין את המחויבות האישית והנתינה לזולת. התרגשנו מאוד. 
חט"ב "אורט תעופה וחלל", מעלה אדומים

הצגה אינטליגנטית ורגישה. התלמידים היו מרותקים וחלקם מחו דמעה בסוף ההצגה.

המחויבות האישית בהחלט קיבלה זווית נוספת, אנושית ומרגשת לאור הסיפור המקסים. תודה על עשייה מבורכת!

מאיה בן אמוץ, תיכון רוטברג רמת השרון

תודה מקרב לב לשחקניות הנהדרות המעבירות את המסר של נתינה, הקשבה, תרומה לקהילה, יחס וכבוד לעבר ולקשיש בצורה מרגשת ואותנטית.
אמהות, תלמידות ומורות "התיכון התורני מדעי לבנות", רמת גן

בימים טרופים אלה מצאנו עצמנו צופים בהצגה מדהימה שכולה אומרת נתניה.

"המדליק נר מנר חברו אינו חסר" תודה על חוויה נפלאה, משחק מדהים ומרגש ביותר.

עירית, חט"ב אלון, כפר סבא

איני  זוכרת מתי התרגשתי כל כך מהמשחק, הכנות האמיתית ובעיקר מהשחקנית רות גלר המדהימה.

זוהי פיסת חיים, מסר לדורות רבים והצגת חובה לבני הנוער  שכן היא מעבירה במאת האחוזים ערכים של נתינה, ניסיון חיים, למידה ורגישות  ומשיגה את המטרה.

בוחבוט שולמית, מפקחת משרד החינוך
משחק מעולה, מרגש עד דמעות. מחזה המחנך לערכים של נתינה והתנדבות.

כרמלה אבנרי, ראש מדור התנדבות בנעמ"ת

הצגה נפלאה שגרמה לנו מלבד הנאה צרופה, הזדמנות לחשוב על הנושאים והערכים שהיא מעלה. הזדמנות לכל אחד לעצור בחוויה האישית והמשפחתית שלו ולהציף את הסיפור האישי. השכלתם לשלב בדרך סמויה ומאוזנת חינוך לערכים, נתינה וקבלה, יחסי בנות והורים, דפוסי תקשורת במשפחה ופער הדורות אשר הובאו בשילוב הומור ועידון. שלושתכן שחקניות מעולות, נגעתם לליבנו, תודה לכן. כל הכבוד.

צוות יועצות ורכזת ח"ח, אולפנת אמנה, כפר סבא

כמו טיפה בים, השליש השלישי, שלוש נשים: אם, בת וישישה ערירית. אך כפי שטיפה בים משקפת את הים הגדול, כך קורה שגרעין תיאטרוני קטן, העשוי מאהבה, יידע ומקצועיות וביראת כבוד לחומר המוצג, יתגלה כחוויה אנושית חמה ומרגשת. חוויה אמנותית, שמזה זמן רב לא התנסיתי בכמותה בתיאטרון הממוסד.
כרמלה חן,  עיתונאית

מחזה כתוב מצוין, בימוי עדין ורגיש, משחק נפלא. ממליץ גם לצפייה לתלמידים והורים.

אהרון וינטרוב, מפקח כללי על בי"ס תיכונים, משרד החינוך
התלמידות וצוות המורות נהנו מכל רגע. ואני שזו הפעם השלישית שאני צופה בהצגה,  הזלתי דמעה, התרגשתי ונהניתי כמו בפעם הראשונה. התכנים העולים בהצגה ראויים לשבח הן ביחסי הדורות,הן בנתינה והן במסרים על התנהגות לבוש ועוד.

סיגל קודיש, רכזת חנוך חברתי, אולפנת אמי"ת, באר שבע
תודה על ההצגה המופלאה אותה חווינו במחיצתכם בכנס הארצי של מתנדבי ער"ן.

צוות מרכז ער"ן , מנהלת ער"ן כפר סבא, רכזת הרצאות וסדנאות בכנס

בס"ד - ריגשתם אותנו עד דמעות! תודה רבה. 

משחק נפלא, תוכן מדהים, מסר חינוכי וחשוב מאוד, נהדר.

ילנה שפרר, יועצת תיכון נרייה,  מועצה אזורית שדות נגב

הצלחתן להעביר אמירה מאוד חזקה ונוגעת ללב בהומור והנאה מרתקת. 

הדר וניצן, מורות במסלול תרבות תורנית

הצגה מרשימה עם מסר ברור וחיוני לדור הצעיר! יישר כוחכם

הרב יואל קוטנר,  מפקח באגף לתרבות תורנית, משרד החינוך והתרבות 

לכבוד ולעונג היה לי לארח אתכן בעירנו. ריגשתן את קהל הצופים עד מאוד והענקתן לנו רגעי קסם. אנשים לעולם לא ישכחו מה שגרמתן להם להרגיש.

קהילה מוגנת, עמותה לקשיש. חדרה 
היה ערב מדהים, הצגה מרגשת וקולעת, אני בטוח שהרגשתם במהלך ההצגה איך הקהל מרותק ומוקסם.

מנהל פנימית כפר נוער שפייה

